Source: https://politeia.org.ro/stiri-revista-presei/revista-presei-1-februarie-egalitatea-nu-exista-decat-in-matematica-mihai-eminescu/63301/
Timestamp: 2020-02-28 11:35:40+00:00

Document:
Revista Presei – 1 februarie. „Egalitatea nu există decât în matematică.” – Mihai Eminescu | PoliteiaWorld
Home » Stiri / Revista Presei	» Revista Presei – 1 februarie. „Egalitatea nu există decât în matematică.” – Mihai Eminescu
Buna dimineata intr-o zi de sambata, 1 februarie! Bucuresti: sâmbătă, vremea va deveni deosebit de caldă pentru această perioadă. „Cerul va fi variabil, iar vântul va sufla slab și moderat. Temperatura maximă se va situa în jurul valorii de 16 grade, iar cea minimă va fi de 3…5 grade”, precizează meteorologii. Referitor la ziua de duminică, vremea se va menține deosebit de caldă pentru această perioadă. Cerul va fi variabil, iar vântul va fi în general moderat. Temperatura maximă se va situa în jurul valorii de 17 grade, iar cea minimă va fi de 5…6 grade. La nivel național, sâmbătă, valorile termice vor fi în creștere, astfel încât vremea va deveni deosebit de caldă pentru această perioadă. În cursul zilei, cerul va fi variabil și doar izolat vor fi ploi slabe, dar spre seară și noaptea înnorările se vor accentua în regiunile intracarpatice, unde va ploua pe arii relativ extinse. La munte, cu precădere în nordul Carpaților Orientali, precipitațiile vor fi mixte, favorizând depuneri de polei. Vântul va sufla slab și moderat, cu intensificări temporare în toate zonele montane, în special pe creste, dar la cote mai reduse și în sud-vestul țării. Temperaturile maxime vor fi cuprinse, în general, între 7 și 17 grade, iar cele minime se vor situa între -2 și 8 grade. Dimineața și mai ales noaptea, în zonele joase vor fi condiții de ceață. Duminică, vremea se va menține deosebit de caldă pentru această perioadă, în țară. „Temperaturile maxime vor fi cuprinse, în general, între 9 și 17 grade, iar cele minime între 1 și 9 grade. În vestul, nordul și centrul țării, cerul va fi mai mult noros și va ploua cu precădere în cursul nopții, când pe arii restrânse cantitățile de apă vor depăși 15 l/mp. În sudul și sud-estul teritoriului, ziua, cerul va fi variabil, iar în a doua parte a intervalului vor fi înnorări, însă doar izolat va ploua slab.
Romania va colabora strans cu experti americani pentru recuperarea prejudiciilor rezultate din infractiuni O intalnire de lucru intre experti si reprezntanti ai Departamentului de Justitie al SUA a avut loc joi, anunta Ministerul Justitiei, printre subiectele discutate fiind si colaborarea bilaterala in privinta recuperarii prejudiciilor rezultate din infractiuni. La intalnire au participat expertii Agentiei Nationale de Administrare a Bunurilor Indisponibilizate (ANABI), Scott KERIN – reprezentant al Programului International dedicat Proprietatii Intelectuale si Criminalitatii Informatice (ICHIP) si Jessica H. KIM – Consilier Juridic Regional pentru Europa de Est, se precizeaza intr-un comunicat de presa. Intalnirile la nivel de experti au fost agreate, la sfarsitul anului 2019, in cadrul intrevederii avute de ministrul Justitiei, Catalin Predoiu, si ambasadorul Statelor Unite ale Americii la Bucuresti, Adrian Zuckerman. “In cadrul intalnirii, au fost discutate aspecte privind cooperarea bilaterala in domeniul recuperarii produselor infractiunii. Mentionam faptul ca atat Statele Unite ale Americii, cat si Romania fac parte din Grupul de coordonare al retelei CARIN (Reteaua Inter-agentii de Recuperare a Creantelor Camden), tara noastra detinand Presedintia retelei pe parcursul anului trecut. Totodata, au fost agreate actiuni de cooperare comune, inclusiv prin transferul de expertiza si bune practici in domeniu. Integral: http://www.ziare.com
Atac dur la pensiile magistraților. CCR nu se poate pronunța în această chestiune Opinia a fost formulată de Valerius Ciucă, care este profesor universitar la Facultatea de Drept din Iași, și judecător al Tribunalului Uniunii Europene, în perioada 2007-2010. Potrivit profesorului Ciucă, pensiile magistraților ar trebui să se calculeze în funcție de principiul contributivității, și nu trebuie gândite într-un regim special. “O mare eroare… Judecătorii, cumpene ale justiției, sunt primii chemați la ponderarea acțiunilor publice. Când, în spațiul public, li se discută statutul, ei trebuie să asculte și să mediteze. A fi judecător este o onoare (honorar gratuit). Nu-i o „funcție”. Este o misiune socială, nu o „meserie”. Tronul judecății este un „altar”, nu un „loc de muncă. Desigur, toate societățile și, mai ales, cele europene, foarte atașate de valoarea echității, a justiției binecuvântate, le recunosc judecătorilor un statut special. Acest statut nu contrazice principiile generale ale dreptului european. In privința pensiilor, principiul contributivității nu este ignorat. Dimpotrivă. Salariul judecătorului fiind in mod natural mare, contribuția sa la fondul de pensii va fi mare. Pe cale de consecință, pensia va fi o consecință, nu o favoare…”, scrie fostul judecător european. În chestiunea litigiului pensiilor speciale, care a fost dus de Înalta Curte de Casație și Justiție, la Curtea Constituțională a României, care ar trebui să se pronunțe pe constituționalitatea legii votate de Parlamentul României, prin care au fost eliminate pensiile speciale, profesorul Valerius Ciucă susține că judecătorii constituționali nu pot să se pronunțe pe acest subiect. ”CCR stie că nemo judex in propria causa (nimeni nu trebuie să fie judecător în propria cauză – n.n.)… Nu are abilitatea a se pronunțța aici. Probabil, justiția europeană va avea un ultim cuvânt aici. De dorit este, însa, ca înțelepciunea locală sa triumfe. Românii nu acceptă privilegii și scheme de exploatare a „slabiciunilor legii”. Ca atare, judecătorii ar trebui sa fie primii susținători ai unui sistem non-privilegiant (Privilegia odiosa sum, nu-i așa?)…”, a explicat Valerius Ciucă, de ce judecătorii de la CCR nu pot judeca această cauză, și asta pentru că ei sunt se află printre beneficiarii acestor pensii speciale. Profesorul de drept are și două post scriptum-uri la postarea sau de pe facevook. Primul spune se referă la statulul profesiei de judecător. ”Respectarea principiului contributivității ar înlătura situații aberante precum cele recenzate recent: asimilarea unor categorii profesionale judecătorilor; migrația profesională spontană (cazul avocatei ce-a devenit judecător cu o lună înainte de pensionare este cel mai legendat); pensionarea la vârste „juvenile”; exercitarea profesiei de avocat sau de consilier juridic in calitate de „magistrat” pensionar; susținerea de acțiuni publice ca „avocat” sau „politician” in fața colegilor „judecători ” (fapt extrem de grav de corupție morală inadmisibilă, indexată de dreptul european… etc.)”. Integral: https://evz.ro
Curtea de Conturi dezvaluie nereguli financiare la CSM. Consiliul ataca raportul in instanta Curtea de Conturi a identificat in controlul realizat la CSM probleme privind organizarea si conducerea evidentelor contabile, efectuarea eronata a unor cheltuieli pentru organizarea de concursuri si examene, precum si deficiente referitoare la gestionarea resurselor umane. Detaliile apar in raportul Curtii de Conturi pe anul 2018, atunci cand CSM era condus de judecatorul Simona Marcu. Documentul poate fi accesat pe site-ul Curtii de Conturi, iar capitolul privind situatia de la CSM este la paginile 165-166. Potrivit documentului, pentru unii salariati CSM au fost stabilite, prin acte administrative emise de ordonatorul principal de credite al CSM, indemnizatii de incadrare mai mari, prin utilizarea unor valori de referinta sectoriale mai mari decat cele aflate in plata in perioada respectiva. In consecinta, pentru acei salariati a fost stabilita o datorie in suma de 3,474 milioane de lei, din care au fost efectuate plati in cuantum de 1,541 milioane de lei. La finele anului 2018, suma datorata de institutie salariatilor a fost de 1,932 milioane de lei, dar aceasta nu a fost inregistrata ca atare in conturile contabile si raportata in situatiile financiare. Inspectorii Curtii de Conturi au dezvaluit ca o parte din suma – 880.800 de lei – a fost reflectata in contul contabil “Provizioane” si raportata in bilant la “Datorii necurente”, desi nu facea parte din categoria sumelor recunoscute ca provizioane. Totodata, a fost inregistrata eronat in acelasi cont si actualizarea cu indicele de inflatie in suma de 62.600 de lei, iar suma de 1,051 milioane de lei a fost inregistrata in contul contabil extrabilantier “Alte valori in afara bilantului”, nefiind astfel raportata in situatiile financiare incheiate pentru anul 2018. Plata membrilor comisiilor de concursuri O alta neregula asupra careia inspectorii Curtii de Conturi au atras atentia este plata membrilor comisiilor de concursuri. “Consiliul a efectuat plati din bugetul de stat pentru plata cu ora, in suma de 413.500 de lei, membrilor comisiilor de concurs corespunzatoare concursurilor sau examenelor, altele decat cele de admitere, in conditiile in care acestea se puteau suporta din venituri proprii. Mai mult, s-a constatat ca plata orelor prestate de comisia de admitere nu a fost suportata integral din venituri proprii, ci si din bugetul de stat, prin acordarea de ore libere platite, contrar prevederilor din HG nr. 183/2005 privind infiintarea pe langa Consiliul Superior al Magistraturii a unei activitati finantate integral din venituri proprii,” se arata in document. Curtea de Conturi mai arata ca CSM a decontat nelegal cheltuieli in suma de 5.800 de lei, reprezentand diurna, cazarea si transportul unor persoane din afara institutiei, membri ai comisiilor de concurs pentru admiterea la Institutul National al Magistraturii si pentru admiterea in magistratura in perioada iulie-octombrie 2018…..”S-a constatat ca posturile de personal asimilat magistratilor au implicat costuri mai mari cu resursa umana decat cele de functionar public/personal contractual, determinate de indemnizatia de incadrare si de sporurile specifice mai mari, precum si de alte drepturi prevazute de lege (gratuitatea asistentei medicale si a medicamentelor, asigurarea unei locuinte de serviciu, sau in lipsa acesteia, decontarea pana la valoarea de 600 de euro a chiriei, in lipsa unei proprietati sau a domiciliului in Bucuresti, asigurarea gratuitatii a trei calatorii anuale in tara). Integral: http://www.ziare.com
Detalii nestiute din spatele OUG 13: Scutea dezvaluie ca Haineala a propus pragul de 200.000 de lei, care il scapa pe Dragnea Gabriela Scutea, propunerea ministrului Justitiei, Catalin Predoiu, pentru functia de procuror general al Romaniei, dezvaluie intr-un interviu cum a fost redactata celebra OUG 13/2017, care au fost negocierile din Ministerul Justitiei condus in acea perioada de Florin Iordache si cine a introdus termenul de zece zile pentru intrarea in vigoare, ceea ce a facut posibila, pana la urma, invalidarea actului normativ. Gabriela Scutea a fost secretar de stat in Ministerul Justitiei, in perioada in care a fost promovata si adoptata OUG 13. Ea a fost numita de fostul ministru al Justitiei din Cabinetul Ciolos, Raluca Pruna, incepand cu data de 1 februarie 2016, pentru un termen de un an. Din aceasta pozitie, Scutea coordona Directia elaborare Acte Normative. Despre termenul de 10 zile Procurorul sustine intr-un interviu acordat justnews.ro ca termenul de zece zile pentru intrarea in vigoare a OUG 13/2017 a fost propus de Alina Barbu, specialist in drept penal de la Directia Elaborare Acte Normative din cadrul ministerului. Aceasta ar fi propus initial 20 de zile, insa Florin Iordache ar fi cerut intrarea OUG in vigoare mai repede, astfel ca au ramas 10 zile in actul final. Decizia s-a luat dupa o discutie in trei: Scutea, Barbu si Iordache. “Da, doamna Barbu a zis: Domnule ministru, opinia noastra, la nivel tehnic, este, in mod clar, ca trebuie sa fie 20 de zile si i-a prezentat ministrului niste argumente. Nu mai stiu daca in acel moment domnul ministru nu a zis ceva de genul: Bine, bine, dar sa se grabeasca. Eu i-am explicat ca nu putem, ca termenele sunt pe lege, ca trebuie sa te raportezi la Cod, ca trebuia sa fie un termen. Iar ministrul a spus: 10 zile sunt de ajuns? Am mai ajuns la un moment dat la o discutie intre doi decidenti, in care am zis: Nu se poate fara termen. Asta a fost tot ce are legatura cu paternitatea termenului de 10 zile.” Intrebata daca a semnat avize pentru OUG 13/2017, Scutea a declarat: “Am semnat hartii in care prezentam inoportunitatea demersului, cu multe argumente.”….Potrivit acesteia, pragul de 200.000 de lei ar fi fost propus de procurorul Oana Schmidt Haineala, care acum candideaza pentru functia de adjunct DIICOT. Haineala fusese numita secretar de stat la MJ, dupa ce anterior ocupase functia de consilier in MJ. Schmidt-Haineala a fost revocata de la MJ in 2017, in contextul scandalului OUG 13, la cererea procurorului general Augustin Lazar. Integral: http://www.ziare.com
Inalta Curte revoca controlul judiciar pus in cazul fostilor procurori de la DNA Ploiesti, Onea si Negulescu Inalta Curte a revocat, vineri, masura controlului judiciar pus in cazul fostilor procurori de la DNA Ploiesti, Lucian Onea si Mircea Negulescu, trimisi in judecata de Sectia de Investigare a Infractiunilor din Justitie (SIIJ), denumita Sectia Speciala, pentru comiterea mai multor infractiuni. Decizia poate fi contestata de procurori. Lucian Onea si Mircea Negulescu aveau instituit controlul judiciar din 25 septembrie 2019. Decizia de revocare a fost luata de magistratul Ana Hermina Iancu, cea care judeca dosarul celor doi. Ghita cere 1 milion de lei Potrivit acuzatiilor SIIJ, procurorul Lucian Onea a fost trimis in judecata pentru participatie improprie la inducerea in eroare a organelor judiciare, represiune nedreapta, cercetare abuziva, instigare in forma continuata la comiterea, fara vinovatie, sub forma participatiei improprii a infractiunii de fals in inscrisuri sub semnatura privata. Fostul procuror Mircea Negulescu este trimis in judecata pentru de participatie improprie la inducerea in eroare a organelor judiciare, complicitate la represiune nedreapta, instigare in forma continuata la comiterea fara vinovatie sub forma participatiei improprii a infractiunii de fals in inscrisuri sub semnatura privata. Este vorba de un dosar in care fostul deputat PSD Sebastian Ghita are calitatea de parte vatamata si solicita 1 milion de lei, reprezentand “despagubiri materiale pentru repararea prejudiciului nepatrimonial produs si imputabil celor doi inculpati”. Integral: http://www.ziare.com
Sansele motiunii si ale alegerilor in doua tururi …..Probabilitatea ca legea sa treaca de CCR e minima. Miercuri, CCR a admis sesizarile pe doua angajari de raspundere ale Guvernului, inclusiv pe motiv ca exista pe aceleasi subiecte proiecte de lege in faza avansata in Palament. Exista cel putin un proiect pentru revenirea la doua tururi, aflat la Camera Deputatilor, decizionala, care nu a fost retras inainte de angajare pentru a evita pericolul. E drept ca CCR este decredibilizata pe buna dreptate, dar mai stiu ca deciziile de miercuri au fost luate in unanimitate si le consider binevenite. Exista multe decizii CCR anterioare (de exemplu 1655/2010, 383/2011, 799/2011) care stabilesc conditiile in care o angajare de raspundere este corecta. Daca ele nu ar exista, practica angajarii ar putea deveni la fel de abuziva precum aceea a OUG-urilor. Daca un guvern are majoritate ca sa fie investit si sa ramana in functie, iar legea ajunge la CCR doar daca nu exista motiune sau majoritate pentru motiune, de ce nu o foloseste pentru proiectele aflate in faza avansata in Parlament? Si este o intrebare de principiu, general valabila, depersonalizata, asa cum trebuie sa judece in mod normal CCR si, din pacate, a facut-o atat de rar. Exista si chestiuni de neconstitutionalitate intrinseca. In mai 2012, cu 6 luni inainte de alegerile parlamentare din 2012, Guvernul Ponta a incercat sa schimbe sistemul uninominal cu redistribuire intr-un sistem uninominal pur. Daca reusea, nu am fi avut in toamna aceea 588 de parlamentari (dublul numarului stabilit prin referendumul din 2009), dar nici PDL nu cred ca lua decat vreo 3 mandate. Prin Decizia 682/2012, CCR a respins legea aratand ca “modificarea Legii nr. 35/2008 – in esenta acesteia, cata vreme modificarea priveste tipul de scrutin reglementat de actuala legislatie – intervine cu aproximativ 6 luni inaintea alegerilor, ceea ce, astfel cum sustin si autorii sesizarii in motivarea acesteia, incalca principiile statuate de Curtea Constitutionala in aplicarea art. 1 alin. (5) din Constitutie, interpretat in concordanta cu dispozitiile Conventiei pentru apararea drepturilor omului si a libertatilor fundamentale si cu jurisprudenta Curtii Europene a Drepturilor Omului, cu raportare si la Codul bunelor practici in materie electorala adoptat de Comisia de la Venetia (…) Sunt astfel incalcate dispozitiile constitutionale cuprinse in art. 1 alin. (3) si (5), precum si ale art. 2”. Mai mult decat atat, Guvernul Orban a introdus in legea pe care si-a angajat raspunderea si o prevedere potrivit careia, daca nu ai viza de flotant cu minimum 60 zile inainte de scrutin, nu mai poti vota. Pana acum, puteai sa iei viza de flotant si cu o zi inainte. Nu discut fondul reglementarii. Poate fi o metoda de combatere a traseismului, dar in egala masura si o ignorare a migratiei interne absolut semnificativa. Este insa evident ca prevederea este restrictiva, adica exact ceea ce Comisia de la Venetia nu permite sa se intample cu mai putin de un an inainte de alegeri. Deci respingerea la CCR este greu de evitat. Eu nu cred ca PNL doreste foarte tare alegeri in doua tururi. Pentru ca primarii sai vor tot un tur, pentru ca primarii racolati vor tot un tur. Dar sigur ca exercitiul era necesar pentru ca electoratul sa vada ca au incercat. As fi crezut ca PNL da o sansa reala angajarii daca: proiectul din Camera era retras, daca aceasta era prima angajare de raspundere pentru a evita intrarea in fereastra de 6 luni. Adica Guvernul isi angajeaza raspunderea mai intai pentru concursul de admitere in INM din toamna si abia apoi pe alegerile in doua tururi din mai-iunie? Si daca nu ar fi existat prevederea restrictiva in evident dezacord cu recomandarile Comisiei de la Venetia si care nu raspunde unui fenomen real, potrivit Expert Forum. Integral: http://www.ziare.com
VIDEO Ministrul Economiei: Vom scoate din strategia energetică hidrocentrala cu Bulgaria și Tarnița-Lăpuștești/ Sunt proiecte care creează probleme Virgil Popescu, ministrul economiei, energiei și mediului de afaceri, a spus, într-un interviu acordat HotNews.ro, că în această primăvară vor fi sigur clarificate strategia energetică și planul național de investiții în energie și schimbări climatice (PNIESC), cele două documente urmând să fie corelate. Din strategie energetică vor fi eliminate proiectele vechi de zeci de ani, rostogolite de fiecare guvernare: Hidrocentrala cu Acumulare prin Pompaj de la Tarnița-Lăpuștești sau Complexul Hidrotehnic Turnu-Măgurele-Nicopole. Ministrul spune că acestea nu vor primi niciodată avize de mediu și blochează strategia energetică. În ceea ce privește Complexul Hidrotehnic Turnu-Măgurele-Nicopole, ministrul spune că Bulgaria nu ar acorda niciodată acordul de mediu. “Și atunci blocăm întreaga strategie”, a precizat ministrul. Hidrocentrala cu Acumulare prin Pompaj de la Tarnița-Lăpuștești ar fi prea mare (1000 MW) și nu se justifică economic. Însă este luată în calcul posibilitatea construirii unor hidrocentrale de acest tip mai mici, de 250 MW sau 300 MW. “Sunt proiecte care creează probleme nu numai României, ci și țărilor vecine. Ca să faci o hidrocentrală prin pompaj de 1.000 de MW, un mamut, nu se mai justifică din punct de vedere economic. Practic, s-ar fi justificat pe o echilibrare regională, dacă ar fi folosit eventual și Ungariei, poate și Serbiei. În momentul când în Ungaria se construiește o centrală nucleară, ei nu mai au nevoie de această echilibrare din partea noastră (…) Nu avem justificare economică pentru Tarnița. Și atunci pentru ce să o ținem așa cu 1000 MW ca și proiect?“, a spus ministrul. Integral: https://economie.hotnews.ro
Finanțele vor să împrumute 5 miliarde lei, în februarie. Scadențele ajung până în 2034 Ministerul Finanțelor Publice (MFP) intenționează să împrumute, în februarie, de pe piața internă, 5,01 miliarde lei prin obligațiuni de stat de tip benchmark și certificate de trezorerie cu discont, conform prospectului . Prima licitație va avea loc luni, fiind în valoare de 700 milioane lei (obligațiuni de tip benchmark), cu scadența în 2031……Conform programului indicativ de emisiuni de titluri de stat aferent anului 2020, necesarul brut de finanțare la nivel guvernamental este de cca 86,9 miliarde lei, determinat de nivelul previzionat al deficitului bugetar, de 3,6% din PIB (cca 40,6 miliarde lei), precum și de volumul datoriei de refinanțat în anul 2020, în sumă de cca 46,3 miliarde lei. „Ținând cont de obiectivul limitării riscului valutar cât și de cel al dezvoltării pieței titlurilor de stat, deficitul bugetar urmează să fie finanțat în proporție de cca 55% de pe piața internă și respectiv 45% de pe piața externă”, se arată în document. Pe piața internă, Ministerul Finanțelor Publice are în vedere emiterea unui volum de titluri de stat în sumă de cca 55 – 57 miliarde lei, cu o structură a maturităților majoritar pe termen mediu și lung, utilizând următoarele instrumente: Integral: https://economie.hotnews.ro
România, statul cu cel mai înalt risc de sărăcie din UE și în 2018 România a făcut progrese în reducerea riscului de sărăcie la persoanele care au un loc de muncă, dar cu toate acestea a rămas şi în anul 2018 statul UE cu cel mai înalt risc de sărăcie pentru persoanele ocupate (15,3%), în condiţiile în care media în Uniunea Europeană este de 9,5%, arată datele publicate vineri de Eurostat. România este urmată de state precum Luxemburg (unde în 2018 riscul de sărăcie pentru persoanele ocupate era de 13,5%), Spania (12,9%), Italia (12,2%) şi Marea Britanie (11,3%). La polul opus, cel mai mic risc de sărăcie în rândul persoanelor ocupate se regăsea în Finlanda (3,1%), Cehia (3,4%), Irlanda (4,9%), Belgia şi Croaţia (ambele cu 5,2%)…..Repartiţia pe sexe arată că bărbaţii ocupaţi au un risc mai mare de sărăcie decât femeile ocupate, 9,9% respectiv 9,1% în UE, în timp ce în România riscul a fost în 2018 mult mai mare, 17,9% în cazul bărbaţilor respectiv 11,4% în cazul femeilor, potrivit Eurostat. Integral: https://www.digi24.ro
La presiunea publica, Guvernul reia, in ultimul moment, procedura pentru inscrierea Rosia Montana in Patrimoniul UNESCO Ministrul Culturii, Bogdan Gheorghiu, a anuntat, vineri, ca Guvernul reia procedura pentru inscrierea sitului Rosia Montana in Patrimoniul mondial UNESCO. “In urma analizei si consultarilor, am luat decizia sa reluam procedura pentru inscrierea sitului Rosia Montana in Patrimoniul mondial UNESCO. Notificarea va fi depusa astazi, astazi incadrandu-ne in termenul necesar pentru ca dosarul sa poata fi discutat in sedinta din aceasta vara a Comitetului Patrimoniului Mondial care va avea loc in China. Am decis sa nu aman acest demers, chiar daca termenul final este 1 februarie si nu pentru ca este o proprietate asumata a programului de guvernare PNL, ci mai ales prin faptul ca datoria Ministerului Culturii este sa apere interesele patromoniului cultural national”, a spus Gheorghiu. Ministrul a tinut sa sublinieze ca decizia a fost luata printr-o stransa comunicare si consultare cu premierul Ludovic Orban. “Pentru a fi corecti pana la capat, reluarea acestei proceduri nu rezolva problema de la Rosia Montana. Asa cum am mai afirmat si imi sustin declaratiile, interventia efectiva a statului roman prin Institutul National al Patrimoniului la Rosia Montana si reluarea procedurii includerii in patrimoniul UNESCO reprezinta doua demersuri paralele. Trebuie sa se inteleaga clar aceste lucruri. Ca trebuie vazut si ce nu s-a facut pana acum la nivel de Minister al Culturii, la nivel de Guvern. Lucruri care nu aveau niciun fel de legatura si care puteau fi efectuate pana acum…. Trebuie sa fim constienti de faptul ca astazi situl este protejat de legislatia romaneasca. Ca atare, prin inscrierea in lista UNESCO nu se modifica regimul juridic de protectie deja instituit. Cred ca m-am facut clar si pe alte aspecte”, a punctat el. Astfel, Institutul National al Patrimoniului va lansa proiectele de restaurare pentru monumentele istorice de la Rosia Montana, prin Programul National de Restaurare. Integral: http://www.ziare.com
Criza morală din Universitatea românească Până la urmă nu faptul că dl. prof.univ. dr. Mircea Beuran, aflat în mijlocul unui scandal profesional de mari proporții, a decis să candideze pentru un loc în Senatul Universității de Medicină și Farmacie „Carol Davila” din București este de natură să contrarieze. De la respectivul individ nu ne mai puteam aștepta la nimic bun încă din anul 2003, atunci când a plagiat fără rușine niște ghiduri profesionale elementare. Adică le-a tradus, el sau alții, din limba franceză, le-a prezentat drept activitate științifică proprie, iar, mai apoi, și pe baza lor a încercat să dobândească în chip fraudulos titlul de profesor universitar. Nu i-a reușit din prima, a recidivat și, cu sprijinul nemijlocit al unor colegi de breaslă care i-au dat referatele necesare, cu complicitatea Senatului de atunci al UMF, cu sprijinul atât de compromisului CNATDCU, unii spun că și cu cel al PSD sau al unor lideri ai acestuia cărora le-a fost și le este medic de casă, și-a realizat scopul. În nici un caz, nu mă așteptam de la domnul Beuran să fi citit în 1990 și nici acum, în zilele acestea când s-au împlinit 30 de ani de la publicare, celebrul Apel către lichele al d-lui Gabriel Liiceanu. Cu atât mai puțin să dea urmare îndemnurilor din respectivul text. Candidatura lui la Senat e în specificul personajului. Ceea ce șochează cu adevărat e că dl. prof.univ.dr. Mircea Beuran, care până la limpezirea afacerii Floreasca era de bun simț să facă un pas în spate, a fost votat de colegi și s-a ales fără probleme în respectivul Senat. Aceasta însemnând că în jurul doctorului asupra căruia planează grave acuzații au făcut zid nu doar Colegiul medicilor, ci și o consistentă parte a corpului profesoral al UMF din București. Caracatița universitară medicală despre care a scris cândva, cu zeci de ani în urmă, o excelentă piesă dramaturgul D. R. Popescu (Mai suna-vei dulce corn?) a rămas intactă, a dobândit în timp forme maladiv-baroce pe care în zadar a încercat să le disloce în 2016 ministrul de atunci al Sănătății, dl. Vlad Voiculescu. Din păcate, întâmplarea de la Universitatea bucureșteană nu este defel una singulară. Numai în ultimele două –trei luni, perioadă în care corpul universitar este chemat să își aleagă conducătorii pentru viitorii patru ani, s-au consumat o suită de fapte grave care arată cât de virusat este învățământul superior din România. Amintesc aici numai modul fraudulos în care, conform revistei 22, s-au petrecut alegerile de pe urma căreia plagiatoarea dovedită Ramona Lilă, cea care l-a făcut Doctor Honoris Causa pe fostul pușcăriaș Adrian Năstase, cu complicitatea doamnei Ecaterina Andronescu, pe atunci ministru al Educației, a dobândit un nou mandat de rector la o universitate din Arad. Mai amintesc matrapazlâcurile prin care unii rectori în funcție vor să mai stea patru ani în posturi. Sau falsul în urma căruia se plănuia înălbirea plagiatorului Florin Iordache, fals dat în vileag de dl. acad. prof. univ. dr. Ioan-Aurel Pop, președintele Academiei, care, dezgustat, și-a dat demisia de onoare din fruntea mai sus numitului CNATDCU. Nu am aflat dacă s-a pornit vreo anchetă în acest sens. Nu mai vorbesc despre marea de plagiate și despre obstacolele inventate de factorul politic în vederea prelungirii, recte amânării sine die, a operațiunii de retragere a titlului de doctor în științe obținut prin furt. De ce o astfel de retragere poate fi hotărâtă doar de o instanță juridică, ce competențe profesionale au judecătorii încât să supervizeze un verdict de plagiat dat de specialiști în domeniu? Integral: http://www.contributors.ro
Comarnic-Brașov, amânată din nou după ce s-au descoperit munți pe traseul autostrăzii Construcția autostrăzii Comarnic-Brașov ar putea fi amânată pe termen nedefinit după ce muncitorii care lucrau în zonă au descoperit o serie de munți de mari dimensiuni, care fac extrem de dificilă lucrarea. Aparent, formațiunile geologice sunt protejate de lege și nu putem accesa finanțare de la Uniunea Europeană. „Vorbim de un tronson de aproape 60 de kilometri plin de munți extrem de vechi, cel mai probabil se află aici de mii de ani. Dacă vrem să trecem pe aici va trebui să mutăm o parte din acești munți în alte zone ale țării, unde să crească în continuare în condiții optime”, a declarat Vlad Stoenescu, director în CNAIR. Autoritățile analizează acum diverse variante pentru mutarea munților sau găurirea lor pentru a face loc pentru autostradă. Integral: https://www.timesnewroman.ro
25 Raspunsuri la Revista Presei – 1 februarie. „Egalitatea nu există decât în matematică.” – Mihai Eminescu
cedric01/02/2020 at 09:32
Se pare ca , incet-incet, adevarul iese la lumina:
https://www.comisarul.ro/articol/vestile-rele-coronavirusul-wuhan-ar-contine-insert_1064605.html
Mar01/02/2020 at 13:34
Poate fi și explicația legată de măsurile luate. Să sperăm că vor reuși să țină sub control situația sau să găsească o soluție la problemele create. Oricum este extrem de periculos!
Mar01/02/2020 at 13:38
Încep să apară și consecințele economice!
https://www.g4media.ro/apple-isi-va-inchide-toate-magazinele-din-china-pana-pe-9-februarie.html
stefan6001/02/2020 at 16:42
In tara asta evaziunea e dupa posibilitati.
https://mobile.hotnews.ro/stire/23636377
Recomand ANAF urgent la piata sa amendeze ceva batrina cu usturoi de vanzare.
Pentru evaziune fiscala.
Ca la aia care fac evaziune cu sutele de mii sau milioane de dolari, euro , nu merge nimeni.
Cite oi or fi fost in realitate pe nava aia si cit se incasa la negru , cu valiza ? 50 %, 75% ?
Poate sa vina intreaga FMI in RO.
Nu doar cele doua echipe trimise ” sa ajute” ANAF si guvernul .
Cind angajatii agentiei fiscale , a vamii sint orbi , surzi si muti de dragul spagii , nu te salveaza nici ONU.
Sica mandolina , Chifu, fa curat in ograda inainte sa apari pe ecrane plangand ca nu sint bani la buget.
Adica nu tolera , contribui ca Blaga cind era mare mahar la vama din vest. ( acolo unde au venit cu elicopterele la arestari si ulterior au musamalizat tot )
Nu se ajunge usor europarlamentar. Trebuie bani. Si multi . 🙂
stefan6001/02/2020 at 16:46
Alt ” patriot”.
https://m.adevarul.ro/locale/alba-iulia/secretar-stat-ministerul-muncii-prins-politisti-volanul-masini-numere-inmatriculare-expirate-1_5e3576bd5163ec4271a9f7d6/index.html
Cind scriu ca PNL=PSD , nu ma crede nimeni.
cedric01/02/2020 at 16:59
https://www.aktual24.ro/politia-intervine-in-cazul-ditrau-a-deschis-dosar-penal-pentru-infractiunile-de-incitare-la-ura-sau-discriminare/
mac gregor01/02/2020 at 18:43
Eugen Vasilescu01/02/2020 at 17:53
articol (stiintific?) publicat rapid de chinezi – re raspindeste mai rapid ca sars cu aprox acelasi risc de deces.
Propaganda (?) sa calmeze lumea. Zvonuri cu nemiluita.
Eugen Vasilescu01/02/2020 at 18:11
niste anglo-saxoni publica estimari:
Key findings● We estimate the basic reproduction number of the infection (𝑅𝑅0) to be significantly greater than one. We estimate it to be between 3.6 and 4.0, indicating that 72-75% of transmissions must be prevented by control measures for infections to stop increasing.● We estimate that only 5.1% (95%CI, 4.8–5.5) of infections in Wuhan are identified, indicating a large number of infections in the community, and also reflecting the difficulty in detecting cases of this new disease. Surveillance for this novel pathogen has been launched very quickly by public health authorities in China, allowing for rapid assessment of the speed of increase of cases in Wuhan and other areas.● If no change in control or transmission happens, then we expect further outbreaks to occur in other Chinese cities, and that infections will continue to be exported to international destinations at an increasing rate. In 14 days’ time (4 February 2020), our model predicts the number of infected people in Wuhan to be greater than 190 thousand (prediction interval, 132,751 to 273,649). We predict the cities with the largest outbreaks elsewhere in China to be Shanghai, Beijing, Guangzhou, Chongqing and Chengdu. We also predict that by 4 Feb 2020, the countries or special administrative regions at greatest risk of importing infections through air travel are Thailand, Japan, Taiwan, Hong Kong, and South Korea. ● Our model suggests that travel restrictions from and to Wuhan city are unlikely to be effective in halting transmission across China; with a 99% effective reduction in travel, the size of the epidemic outside of Wuhan may only be reduced by 24.9% on 4 February.● There are important caveats to the reliability of our model predictions, based on the assumptions underpinning the model as well as the data used to fit the model. These should be considered when interpreting our findings
cedric01/02/2020 at 18:28
O lectie pentru ungurii rasisti de la un roman demn de toata admiratia!
https://www.comisarul.ro/articol/stefan-mandachi-despre-cazul-ditrau-preferam-sa-va_1064713.html
Mar01/02/2020 at 18:35
Marko Bela este vocea rațiunii în cazul Dirău. Interesante sunt comentariile, pentru că am constat că au apărut trolii care incită la ură și nu numai la acest articol.
https://www.g4media.ro/marko-bela-critici-la-adresa-ungariei-si-a-liderilor-udmr-in-cazul-ditrau-permitem-ca-opinia-publica-sa-fie-timorata-zi-si-noapte-cu-subiectul-migrantilor-in-primul-rand-din-ungaria.html
Eugen Vasilescu01/02/2020 at 18:37
omul vrea sa-i angajeze
sper sa intre in politica – de fapt a intrat deja
Eugen Vasilescu01/02/2020 at 18:38
marko bela isi pune cenusa in cap – prea tarziu, a pierdut meciul de imagine
Eugen Vasilescu01/02/2020 at 18:41
am pierdut la cateva minute cu postari similare
cedric01/02/2020 at 21:49
https://www.digi24.ro/opinii/statul-roman-si-ku-klux-klanul-din-ditrau-1253682#ziarecom
cedric01/02/2020 at 21:53
cedric01/02/2020 at 22:44
https://ziaristii.com/contrabandistii-de-oi-pe-nava-scufundata-la-midia-erau-cu-mult-peste-14-000-de-animale-vaporul-avea-punti-ascunse/
Paganel02/02/2020 at 08:40
A A02/02/2020 at 11:30
Mai vrem si rezultatul controlului financiar de la primaria capitalei.
https://www.g4media.ro/ministrul-finantelor-florin-citu-vrea-sa-i-cheme-pe-fostii-premieri-si-ministri-de-finante-psd-in-parlament-pentru-explicatii-romanii-trebuie-sa-stie-cu-nume-si-prenume-cine-a-distrus-economia-in-ul.html
“V-am promis adevărul.
Acum am tabloul complet al dezastrului lăsat în urma de guvernarea PSD.
Am luat o decizie.
Următoarele persoane TREBUIE chemate în fața comisiilor reunite ale Parlamentului pentru a explica situația economică în care ne aflăm astăzi:
Romanii trebuie să știe cu nume și prenume cine a distrus economia în ultimii trei ani. “
A A02/02/2020 at 11:33
Perpetuarea caracalului si a criminalilor:
https://www.g4media.ro/ce-a-patit-un-ploiestean-dupa-ce-a-sunat-la-112-sa-reclame-ca-vecinul-isi-batea-nevasta.html
Intamplator02/02/2020 at 12:09
Am mai multe cunoștințe maghiare din HU și pe la Bruxelles …le am trimis relatarea in engleza a hn despre ce s a întâmplat la ditrau cu rugămintea de a ma lămuri cum e cu “nespalati de olahi” și “ civilizații maghiari,apărători ai creștinismului la porțile Europei “
Nici o reacție pana acum și nici nu cred ca voi primi
stefan6002/02/2020 at 22:42
https://roma.corriere.it/notizie/cronaca/20_febbraio_02/roma-coronavirus-isolato-tre-donne-protagoniste-battaglia-laboratorio-5003cf88-45c8-11ea-89f5-524fb04840d5.shtml
Din probele luate de la cei doi chinezi cu coronavirus aflati in izolament in principala clinica de boli infectioase din Italia , au reusit sa izoleze virusul. Adica sa il extraga viu si pur.
1- premiera mondiala. Au dat clasa cohortelor de cercetatori chinezi.
2- daca ai virusul , il poti manipula sa obtii un vaccin.
3- trei femei si un barbat. Mega echipa care a reusit ce nu au reusit altii mobilizati cu batalionul si regimentul.
Asta e profesionalitate de inalt nivel dar si institut sanitar dotat cu tot ce e mai modern in domeniul aparaturii.
stefan6002/02/2020 at 22:46
Au reusit si francezii la institutul Pasteur.
Totusi europa nu e moarta.
Intamplator02/02/2020 at 22:50
Primii au fost australienii
stefan6002/02/2020 at 23:36
In loc sa stinga incendile , izoleaza virusuri. Al drac australienii astia.
« Revista Presei – 3 februarie. “La 30 de ani de la Revoluție, Sănătatea românească încă își caută leacul.”
Revista Presei – 31 ianuarie. “România educată slow motion…” »

References: CCR 
 CCR 
 CSM 
 CSM 
 CSM 
 CSM 
 CSM 
 CCR 
 CCR 
 CCR 
 CCR 
 CCR 
 CCR 
 CCR 
 CCR